*VEGA præsenterer***Drag på et musikalsk eventyr, der efterlader dig med kuldegysninger** *Der er overhængende risiko for gåsehud, når Mogli tager dig med på en storslået musikalsk rejse i Lille VEGA d. 15. april.*

I 2016 drog Mogli ud på hendes største eventyr. Sammen med sin partner, filmproduceren Felix Starck, omdannede hun en gammel amerikansk skolebus til et hjem på hjul og rejste gennem Nordamerika i et år. Undervejs samlede hun inspiration til sit andet album *Wanderer* (2017).

*Wanderer* er et smukt album, der byder på sange spækket med magisk tæthed med naturen, længslen efter afstand og modet til at forlade hverdagens vaner og udforske eventyrlysten. Med pladen inviterer hun sine lyttere med på den ekspedition, der formede hende som artist.

Takket være hendes debutplade, *Bird*, modtog den tyske singer/songwriter en VUT Indie Award for Best Newcomer of the Year. Desuden har hun opnået international opmærksomhed på grund af dokumentaren *Expedition Happiness,* der ligger på Netflix, som parret skabte sammen på turen.

**Fakta om koncerten:**

Mogli (DE)

Mandag d. 15. april kl. 21.00

Lille VEGA, Enghavevej 40, 1674 København V
Billetpris: 175 kr. + gebyr
Billetsalget starter torsdag d. 4. oktober kl. 10.00 via vega.dk og Ticketmaster.